Anne Bancroft
Store norske leksikon,Kunst og estetikk,Film, TV og teater,Film og TV,Nord-amerikansk film og TV,Nord-amerikanske skuespillere
Anne Bancroft var en skuespiller fra USA, mest kjent for sin Oscar-vinnende rolle i The Miracle Worker (Miraklet Helen Keller) fra 1962 og for sin innsats i The Graduate (Manndomsprøven) fra 1968, som ble hedret med en Golden Globe.
Hun ble i tillegg nominert til en Oscar for både The Pumpkin Eater (1964), The Turning Point (Vendepunktet, 1977) og Agnes of God (1985), og vant tre BAFTA-priser i løpet av karrieren. Gjennombrudd I 1952 kom hun til Hollywood med erfaring fra TV og fra Broadway. Hun fikk et gjennombrudd på film i The Miracle Worker (Miraklet Helen Keller, 1962; Oscar og BAFTA), og gjorde en fin rolle i det psykologiske ekteskapsdramaet The Pumpkin Eater (1964), etter manus av Harold Pinter. For sistnevnte vant hun både en BAFTA, en Golden Globe og skuespillerprisen under Filmfestivalen i Cannes. Karakterroller Bancroft fikk deretter mye oppmerksomhet for rollen som Mrs. Robinson i den store kinosuksessen The Graduate (Manndomsprøven (1968) mot Dustin Hoffman. Hun spilte siden karakterroller i blant annet To Be Or Not To Be (Å være eller ikke være, 1983) i regi av ektemannen Mel Brooks, som hun var gift med fra 1964 og frem til sin død i 2005, og i 84 Charing Cross Road (1987; BAFTA). Fra 1990-tallet virket hun hovedsakelig innen TV, men hun hadde også sporadiske filmroller. Les mer i Store norske leksikon film i USA Hollywood filmens historie